****

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

**KLASA: 021-05/23-01/02**

**URBROJ: 2103-06-01-23-4**

**Berek, 25. kolovoza 2023. godine**

**Z A P I S N I K**

o radu 13. sjednice Općinskog vijeća Općine Berek održane 25. kolovoza 2023. godine (petak) u općinskoj vijećnici koja je započela sa radom u 19:00 sati.

Nazočni vijećnici: Anka Markač, Tomislav Šunjić, Zvonko Barilarić, Davor Novak, Mirjana Mikulić, Senka Jambrišak, Josip Marković i Marija Riđanović (8).

Ne nazočni vijećnici: Vlado Krpan (1)

Na sjednici je nazočna Ivana Cindrić Jurčević, pročelnica Jedinstvenog upravnog odjela Općine Berek i načelnik.

Predsjednik Općinskog vijeća otvara sjednicu, pozdravlja prisutne, konstatira da je na sjednici nazočno 8 vijećnika te zahvaljuje na odazivu na sjednicu.

Predsjednik Općinskog vijeća čita predloženi dnevni red.

**D N E V N I R E D:**

1. Usvajanje zapisnika sa 12. sjednice općinskog vijeća,
2. Odluka o usvajanju polugodišnjeg izvršenja proračuna Općine Berek za 2023. godinu sa Bilješkama
3. Odluka o uvjetima obavljanja pokretne prodaje na području Općine Berek,
4. Program mjera za poticanje rješavanja stambenog pitanja na području Općine Berek,
5. Odluka o dodjeli javnih priznanja Općine Berek u 2023. godini
6. Odluka o usvajanju Izvješća o radu načelnika za razdoblje siječanj – lipanj 2023. godine sa Izvješćem načelnika
7. Odluka o prodaji zemljišta k.č.br. 1921/4 k.o. Gornja Garešnica u vlasništvu Općine Berek
8. Odluka o prodaji zemljišta k.č.br. 2428/1 k.o. Gornja Garešnica u suvlasništvu Općine Berek,
9. Odluka o prodaji zemljišta k.č.br. 1368 i 1369/1 k.o. Kostanjevac u vlasništvu Općine Berek
10. Odluka o prodaji zemljišta k.č.br. 1903/3 i 1903/7 k.o. Gornja Garešnica u vlasništvu Općine Berek,
11. Razno

Ujedno dodaje i kako su predmet dnevnog reda i 3 dopune, od čega:

1. Odluka o usklađivanju temeljnog kapitala trgovačkog društva za obavljanje komunalnih djelatnosti KOMUNALAC BEREK d.o.o.
2. Odluka o sufinanciranju troškova redovitog programa predškolskog odgoja i obrazovanja za djecu sa poteškoćama u razvoju sa područja Općine Berek
3. Suglasnost na Sporazum o zajedničkoj suradnji na utemeljenju Turističke zajednice „Garić Grad“

Predsjednik vijeća Tomislav Šunjić daje dnevni red na usvajanje.

Bez rasprave jednoglasno, sa sedam (8) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Senka Jambrišak, Josip Marković i Marija Riđanović) usvojen je dnevni red.

Prelazi se na sam rad sjednice po točkama dnevnog reda.

**AD.1. Usvajanje zapisnika sa 12. sjednice općinskog vijeća**

Predsjednik općinskog vijeća govori kako je zapisnik dobiven u materijalima te da je to zapisnik sa zadnje sjednice. Otvara raspravu.

Bez rasprave jednoglasno, sa sedam (8) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Senka Jambrišak, Josip Marković i Marija Riđanović) usvojen je **Zapisnik s 12. sjednice općinskog vijeća.**

*(Zapisnik sa 12. sjednice općinskog vijeća“ nalazi se u privitku ovoga zapisnika i čini njegov sastavni dio)*

**AD.2.** **Odluka o usvajanju polugodišnjeg izvršenja proračuna Općine Berek za 2023. godinu sa Bilješkama**

Predsjednik Općinskog vijeća, Tomislav Šunjić napominje da su vijećnici dobili u materijalima Polugodišnji izvještaj o izvršenju Proračuna Općine Berek za 2023. godinu sa bilješkama. Predsjednik daje riječ pročelnici da ukratko istakne ono najbitnije.

Pročelnica samo kratko pojašnjava kako iznosi koji su navedeni u Proračunu za 2023. godinu nisu premašeni što je i za očekivati obzirom da je prošlo tek 6 mjeseci tekuće godine. Dodaje i kako je stanje računa na 01.01.2023. iznosilo 22.923,89 €, a na 30.06.2023. taj iznos se povećao na 101.986,66 €. Razlog tako velikoga povećanja je između ostaloga i taj što je Agencija za plaćanje u poljoprivredi naš projekat kulturnog centra ocijenila bez greške te smo time ostvarili 100% financiranja, te time dobili apsolutni iznos kojemu smo se i nadali. Nadalje, uvelike je na ovako veliko stanje računa imamo utjecaja i to što smo od Ministarstva regionalnog razvoja i fondova EU također za isti projekat dobili određena sredstva, a govorimo o iznosu od cca 53.000,00 €. Zatvorili smo kratkoročni kredit koji smo morali dignuti kako bi uspjeli isplatiti izvođača, ali sve se isplatilo te nam je dosta toga i ostalo za neke druge projekte koje provodimo i koje ćemo tek provoditi.

Predsjednik zahvaljuje pročelnici na obrazloženju i otvara raspravu po ovoj točci dnevnog reda.

Bez rasprave jednoglasno, sa osam (8) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Senka Jambrišak, Josip Marković i Marija Riđanović) usvojena je **Odluka o usvajanju polugodišnjeg izvršenja proračuna Općine Berek za 2023. godinu sa Bilješkama**

( *Odluka o usvajanju polugodišnjeg izvršenja proračuna Općine Berek za 2023. godinu sa Bilješkama nalaze se u privitku ovoga zapisnika i čini njegov sastavni dio)*

**AD.3. Odluka o uvjetima obavljanja pokretne prodaje na području Općine Berek**

Predsjednik Općinskog vijeća, Tomislav Šunjić daje riječ pročelnici.

Pročelnica navodi kako je stara odluka iz 2014., što je bilo samo još jedan razlog da našu odluku prilagodimo i novim zakonskim odredbama, a i novoj valuti. Pročelnica dalje pojašnjava kako je u ovoj odluci definirano koje uvjete fizička ili pravna osoba treba zadovoljiti kako bi ostvarila mogućnost pokretne prodaje i to samo u onim naseljima u kojima nema stalnog prodajnog mjesta, a poznato je da su to zapravo sva naselja osim Bereka, te što što priložiti Zahtjevu za dobivanje Rješenja za obavljanje trgovine na malo izvan prodavaonica putem pokretne prodaje.

Nadalje, pročelnica dodaje i kako se iznos mjesečne naknade za obavljanje gore navedene prodaje, povećao ali to nije ništa novo jer smo i sami svjesni svih povećanja. Govori se o povećanju na 30,00 eura mjesečno od dosadašnjih 100,00 kuna također mjesečno.

Pročelnica dalje dodaje: „Svi smo svjesni kako je pokretna trgovina od velike pomoći za naše starije sumještane koji nemaju mogućnost doći do Bereka, ako ne i dalje kako bi obavili nabavu svih potrepštima, ali isto tako nije ni ovo povećanje naknade toliko drastično da bi moglo utjecati na ukidanje mogućnosti pokretne prodaje.“

iznosi kako je to Odluka koja ide u kompletu sa godišnjim izvješćem. Radi se o manjku prihoda iz prethodne godine u iznosu od 625.710,43 kn i on će se uključiti u Rebalans proračuna u 2023.godini

Predsjednik zahvaljuje pročelnici na izlaganju te otvara raspravu po ovoj točci.

Bez rasprave jednoglasno, sa osam (8) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Senka Jambrišak, Josip Marković i Marija Riđanović) usvojena je **Odluka o uvjetima obavljanja pokretne prodaje na području Općine Berek.**

*(Odluka o uvjetima obavljanja pokretne prodaje na području Općine Berek nalazi se u privitku ovoga Zapisnika i čini njegov sastavni dio)*

**AD.4.** **Program mjera za poticanje rješavanja stambenog pitanja na području Općine Berek**

Predsjednik govori kako su vijećnici dobili prijedlog Programa mjera za poticanje rješavanja stambenog pitanja na području Općine Berek te poziva pročelnica da da pojašnjenje za ovaj prijedlog mjera.

Pročelnica upoznaje vijećnike sa činjenicom da je Općina Berek već jednom provela ovu poticajnu mjeru za rješavanje stambenog pitanja, te da je tom prilikom 5 mladih obitelji ostvarilo pomoć bilo za kupnju ili izgradnju stambenog objekta, te da je tada iznos bio za te dvije mjere 30.000,00 kuna. Dok se izmjenama i dopunama ovih mjera dodala i treća mogućnost, a to je mogućnost financijske pomoći za adaptaciju/renovaciju stambenog objekta u iznosu od 20.000,00 kuna, ali da se ta mjera nikada zapravo nije provodila i samim time i ostavila.

Pročelnica dodaje kako je u Proračunu za 2023. godinu osigurano za paket mjera za poticanje rješavanja stambenog pitanja mladih obitelji osigurano 20.000,00 eura. Nadalje dodaje kako bi sada bilo dobro da se vijećnici očituju oko iznosa pojedine mjere, kao i oko toga da li ići sa sve 3 mjere ili ipak koju od navedenih izdvojiti.

Predsjednik vijeća zahvaljuje pročelnici da podsjetniku te na detaljnom obrazloženju te poziva vijećnike za iznesu svoj stav oko ranije spomenutih mjera.

Načelnik Mato Tonković će javlja za riječ te dodaje: „Prošle godine nismo uopće provodili javni poziv za neku od mjera jer nam je financijska konstrukcija bila takva kakva je i jednostavno nismo bili u mogućnosti zbog projekata koje smo tada provodili, samim time smo možda ispali nekorektni prema nekima koji su očekivali jednu takvu vrstu financijske pomoći. Smatram da bi bilo u redu da smanjimo iznos pa da više obitelji ostvari ovu financijsku pomoć, te da taj iznos smanjimo na 3.000,00 eura za svaku vrstu mjere.“

Predsjednik vijeća poziva vijećnike na raspravu.

Za riječ se javlja vijećnica Anka Markač te dodaje: „Ja osobno smatram da adaptacija manje košta od same kupovine ili izgradnje stambenog objekta i samim time iznosi nikako ne bi trebali biti isti.“

Vijećnik Zvonko Barilarić se javlja za riječ sa pitanjem: „ Imamo li mi trenutno uopće zainteresiranih za ove mjere?“

Načelnik mu daje odgovor kako već sada ova planirana sredstva nisu dostatna za sve one zahtjeve za koje on zna da će svakako doći kada se Javni poziv raspiše.

Pročelnica dodaje kako bi bilo dobro raspraviti i tko se smatra urednim prijaviteljem, da li su to mlade obitelji sa djecom, zatim mlade obitelji bez djece, samohrani roditelj sa jednim ili više djece i da li uopće dati tu mogućnost samcu koji kupi neki stambeni objekat na našem području. Dalje dodaje kako su to bitne stavke koje treba definirati da bi ni bilo nekih nejasnih i nepovoljnih situacija u kojima se možemo naći.

Većina vijećnika se složila da samci nikako ne bi trebali ostvariti niti jednu od mogućih mjera jer oni nisu obitelj, a želi se potaknuti uprave mlade obitelji.

Predsjednik rezimira ono o čemu se raspravljano te ponavlja kako se govori o iznosu za kupnju stambenog objekta od 3.000,00 eura, za izgradnju stambenog objekta također 3.000,00 eura. Ali što sa adaptacijom?

Vijećnici se slažu da netko tko je npr. dobio kuću i želi si je urediti nije prihvatljiv prijavitelj, te da bi mjeru kao takvu za financijsku pomoć pri adaptaciji/rekonstrukciji trebali skroz izdvojiti iz ovog paketa mjera.

Vijećnica Senka Jambrišak smatra da se adaptacija nikako ne smije micati iz ovog prijedloga Programa mjera.

Uz kraću raspravu, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) i sa jednim (1) glasom „SUZDRŽAN“ (Senka Jambrišak) usvojen je **Program mjera za poticanje rješavanja stambenog pitanja na području Općine Berek.**

*(Program mjera za poticanje rješavanja stambenog pitanja na području Općine Berek* *nalazi se u privitku ovoga Zapisnika i čini njegov sastavni dio))*

**AD.5. Odluka o dodjeli javnih priznanja Općine Berek u 2023. godini**

Predsjednik daje riječ pročelnici da vijećnike uputi u detalje ove odluke. Pročelnica podsjeća kako zadnje 3 godine nismo nikome dodjeljivali javna priznanja ali smo rekli da ćemo ove godine, baš za ovu 30. godišnjicu osnutka općine nekoga prigodni nagraditi nekim od tri priznanja.

Predsjednik zahvaljuje pročelnici te poziva vijećnike da daju svoje prijedloge.

Načelnik se javlja za riječ: „ Smatram da se večeras neće donijeti ova odluka iz razloga što se na javni poziv za davanje prijedloga za javno priznanje nitko nije javio, niti jedna udruga ili druga organizacija ili osoba. Ja osobno nisam želio nikoga predložiti jer želim da upravo Vi nekoga predložite, iako smatram da ima osoba koje bi se trebalo nagraditi.“

Predsjednik zahvaljuje načelniku te daje vijećnicima riječ, da se očituje po pitanju prijedloga ili će se ipak naći kroz desetak dana da se ponovno razmotre pristigli prijedlozi.

Vijećnik Zvonko Barilarić se javlja za riječ te dodaje kako da on osobno iz svoga naselja ne može nekoga predložiti jer ne zna s kim Općina najviše surađuje te tko je Općini najviše pomogao da bude tu gdje je.

Svi su se vijećnici složili sa tim da je najbolje ostaviti ovu točku dnevnog reda za slijedeći put dok se saberu svi mogući potencijalni prijedlozi te kao takve uvažiti ili ne.

Predsjednik daje pojašnjenje oko mogućih dodjela iz raznih sektora te da ne moraju biti direktno iz naših mjesta, odnosno da mogu biti i neki vanjski ljudi koji su uvelike doprinijeli razvoju Općine.

Uz kraću raspravu jednoglasno, sa osam (8) glasova ne donosi se Odluka o dodjeli javnih priznanja Općine berek u 2023. godini na ovoj sjednici Općinskog vijeća Općine Berek.

Vijećnica Senka Jambrišak se ispričava te pojašnjava kako nije u mogućnosti više biti prisutna na sjednici iz opravdanih razloga. Vijećnicu napušta u 19:58 sati.

**AD.6.** **Odluka o usvajanju Izvješća o radu načelnika za razdoblje siječanj – lipanj 2023. godine sa Izvješćem načelnika**

Predsjednik vijeća daje riječ načelnik da ukratko izvijesti vijeće o svom radu u proteklih pola godine.

Načelnik Tonković ukratko upoznaje vijećnike sa svim projektima koje smo započeli, ali i završili obzirom da su to sve projekti koji su poznati i o kojima se govorilo i dok nisu službeno započeli odnosno koji su se ranije planirali.

Predsjednik se zahvaljuje na izlaganju i otvara raspravu.

Bez rasprave jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) usvojena je **Odluka o usvajanju Izvješća o radu načelnika za razdoblje siječanj – lipanj 2023. godine sa Izvješćem načelnika**

*(Odluka o usvajanju Izvješća o radu načelnika za razdoblje siječanj – lipanj 2023. godine sa Izvješćem načelnika nalazi se u privitku ovog zapisnika i čini njegov sastavni dio)*

**AD. 7.** **Odluka o prodaji zemljišta k.č.br. 1921/4 k.o. Gornja Garešnica u vlasništvu Općine Berek**

Predsjednik vijeća poziva pročelnicu da upozna vijećnike na čiju inicijativu se ova općinska zemlja uvrstila u ovaj dnevni red.

Pročelnica pojašnjava da je g. Konjević Nedžad dostavio svoju zamolbu za kupnju ovog građevinskog zemljišta obzirom da se navedena čestica spaja sa njegovom te bi mu nova čestica stvorila mogućnost lakšeg prilaska čestici kojoj je vlasnik.

Predsjednik se zahvaljuje na izlaganju i otvara raspravu.

Bez rasprave jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) usvojena je **Odluka o prodaji zemljišta k.č.br. 1921/4 k.o. Gornja Garešnica u vlasništvu Općine Berek.**

*(Odluka o prodaji zemljišta k.č.br. 1921/4 k.o. Gornja Garešnica u vlasništvu Općine Berek nalazi se u privitku ovog zapisnika i čini njegov sastavni dio)*

**AD. 8. Odluka o prodaji zemljišta k.č.br. 2428/1 k.o. Gornja Garešnica u suvlasništvu Općine Berek**

Predsjednik vijeća poziva pročelnicu da upozna vijećnike na čiju inicijativu se ova općinska zemlja uvrstila u ovaj dnevni red.

Pročelnica pojašnjava da je g. Šimo Šenija dostavio svoju zamolbu za kupnju našeg dijela građevinskog zemljišta obzirom da navedena čestica ima dva suvlasnika, nas Općinu Berek i g. Šimu kao drugog suvlasnika. Suvlasništvo se steklo dosta davno, nama taj dio čestice stoga bi bilo dobro kada bi g. Šeniji dali mogućnost otkupa i drugog dijela.

Vijećnik Zvonko Barilarić zna o kojoj je zemlji riječ te je siguran da bi g. Šenija bio zainteresiran za još jednu čestica koja je u istom sastavu što se tiče suvlasništva, a najvjerojatnije ju je nehotice izostavio, stoga predlaže da se čestiva 1276 k.o. Gornja Garešnica uvrsti u ovu odluku.

Vijećnici su podržali prijedlog.

Predsjednik se zahvaljuje na izlaganju i otvara raspravu.

Bez rasprave jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) usvojena je **Odluka o prodaji zemljišta k.č.br. 1276 i 2428/1 k.o. Gornja Garešnica u suvlasništvu Općine Berek**.

*(Odluka o prodaji zemljišta k.č.br. 1276 i 2428/1 k.o. Gornja Garešnica u suvlasništvu Općine Berek nalazi se u privitku ovog zapisnika i čini njegov sastavni dio)*

**AD. 9. Odluka o prodaji zemljišta k.č.br. 1368 i 1369/1 k.o. Kostanjevac u vlasništvu Općine Berek**

Predsjednik ponovno poziva pročelnicu da pojasni i ovaj prijedlog odluke.

Pročelnica upoznaje vijećnike da je g. Čuka Tomislav iz Pašijana podnio zahtjev za kupnju navedenih čestica jer želi proširiti svoju parcelu koja graniči sa obje iz naslova.

Predsjednik se zahvaljuje na pojašnjenju i otvara raspravu.

Bez rasprave jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) usvojena je **Odluka o prodaji zemljišta k.č.br. 1368 i 1369/1 k.o. Kostanjevac u vlasništvu Općine Berek**.

*(Odluka o prodaji zemljišta k.č.br. 1368 i 1369/1 k.o. Kostanjevac u vlasništvu Općine Berek nalazi se u privitku ovog zapisnika i čini njegov sastavni dio)*

**AD. 10. Odluka o prodaji zemljišta k.č.br. 1903/3 i 1903/7 k.o. Gornja Garešnica u vlasništvu Općine Berek**

Predsjednik vijeća i za zadnju točku vezanu za prodaju općinskog zemljišta poziva pročelnicu da da kratko pojašnjenje.

Pročelnica upoznaje vijećnike kako su za ove dvije čestice pristigle dvije zamolbe za kupnju i to od g. Matije Beljo i g. Duda. Radi se o česticama u Podgariću u vikend naselju. Za oba zainteresirana kupca čestica je interesantna, ali je potrebno nakon usvajanja ove odluke napraviti katastarsku izmjeru obzirom da k.č.br 1903/7 prema gruntovnici ima površinu od 124 čhv, a po katastru 447 čhv.

Predsjednik se zahvaljuje na pojašnjenju i otvara raspravu.

Bez rasprave jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) usvojena je **Odluka o prodaji zemljišta k.č.br. 1903/3 i 1903/7 k.o. Gornja Garešnica u vlasništvu Općine Berek.**

*(Odluka o prodaji zemljišta k.č.br. 1903/3 i 1903/7 k.o. Gornja Garešnica u vlasništvu Općine Berek nalazi se u privitku ovog zapisnika i čini njegov sastavni dio)*

Prelazi se na dopunu dnevnog reda.

**AD. 11. Odluka o usklađivanju temeljnog kapitala trgovačkog društva za obavljanje komunalnih djelatnosti KOMUNALAC BEREK d.o.o.**

Predsjednik Općinskog vijeća poziva pročelnicu da pojasni ovaj prijedlog odluke koji je dobiven netom prije početka ove sjednice.

Pročelnica pojašnjava kako je bitno temeljni kapital trgovačkog društva Komunalac Berek d.o.o., koji je u 100% vlasništvu Općine Berek koja ga je i osnovala, uskladiti sa novom valutom. temeljni kapital je do uvođenja eura iznosio 20.000,00 kuna te nije bitno samo ga preračunati po fiksnom tečaju jer bi tada dobili decimalni broj, a temeljni kapital ne može nikako biti decimalan broj, stoga je načelnik Općine Berek dao prijedlog da se temeljni kapital zaokruži na iznos od 2.660,00 eura, ako bi gledali na kune, govorimo o iznosu od 20.041,77 kn, što nije veliko povećanje u odnosi na početni kapital kod osnivanja društva. Ovu razliku bi uplatila Općina Berek kako osnivač, a govorimo o razlici od 5,54 eura.

Predsjednik se zahvaljuje na pojašnjenu te stavlja ovu odluku na glasanje.

Bez rasprave jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) usvojena je **Odluka o usklađivanju temeljnog kapitala trgovačkog društva za obavljanje komunalnih djelatnosti KOMUNALAC BEREK d.o.o.**

*(Odluka o usklađivanju temeljnog kapitala trgovačkog društva za obavljanje komunalnih djelatnosti KOMUNALAC BEREK d.o.o. nalazi se u privitku ovog zapisnika i čini njegov sastavni dio)*

**AD. 12. Odluka o sufinanciranju troškova redovitog programa predškolskog odgoja i obrazovanja za djecu sa poteškoćama u razvoju sa područja Općine Berek**

Predsjednik vijeća također poziva pročelnicu da pojasni o čemu se radi u ovoj Odluci.

Pročelnica započinje: „Dragi vijećnici, poznato Vam je da Općina Berek temeljem Odluke koju ste vi također usvojili, sufinancira smještaj djece u dječjim vrtićima i obrtima za uslugu dadilja u postotku od 70% ukupne ekonomske cijene koju određeni vrtić ima. Sada imamo potrebu uvesti još jedan način sufinanciranja troškova redovitog programa odgoja i obrazovanja za djecu sa poteškoćama u razvoju, u vrtićima koji su za to osposobljeni. Nama se konkretno javila V. Osnovna škola Bjelovar koja u svom ustroju i ima vrtić za odgoj i obrazovanje djece sa posebnim potrebama i teškoćama u razvoju jer imaju potrebe smjestiti dijete u svoj vrtić koje je sa područja naše Općine, konkretno iz naselja Berek. Na vama je da odlučite u kojem će to iznosu ili postotku biti, ako se uopće odlučite na usvajanje ove Odluke.“

Predsjednik zahvaljuje na pojašnjenju te poziva vijećnike da iznesu svoja mišljenja.

Vijećnica Anka Markač podržava ovu Odluku te predlaže da se ostane na sufinanciranje od 70% ukupne ekonomske cijene.

Vijećnici su se u glas složili za prijedlogom, te predsjednik vijeća stavlja Odluku na glasovanje.

Uz kraće komentare, jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) usvojena je **Odluka o sufinanciranju troškova redovitog programa predškolskog odgoja i obrazovanja za djecu sa poteškoćama u razvoju sa područja Općine Berek**

*(Odluka o usklađivanju temeljnog kapitala trgovačkog društva za obavljanje komunalnih djelatnosti KOMUNALAC BEREK d.o.o. nalazi se u privitku ovog zapisnika i čini njegov sastavni dio)*

**AD. 13. Suglasnost na Sporazum o zajedničkoj suradnji na utemeljenju Turističke zajednice „Garić Grad“**

Predsjednik vijeća poziva načelnika kao predsjednika Turističke zajednice Garić Grad da sve prisutne izvijesti o kakvom se sporazumu radi.

Načelnik upoznaje vijećnike o mogućnosti priključenja treće općine koja bi bila u sastavu TZ Garić Grad. Radi se o susjednoj Općini Ivanska koja je prije par godina dobila suglasnost Ministarstva turizma za priključenje u našu TZ. Obzirom da se Ivanska svojevoljno priključila u TZ grada Bjelovara i nakon toga zaključila da onu članstvom u toj TZ ne ostvaruju nikakve benefite, zaključili su da im je bolje ipak da se kao susjedi udružimo i da naša TZ Garić Grad krene u ozbiljnije poslove na području sve tri općine. Priključenjem općine Ivanska u TZ Garić Grad došlo bi do određenih izmjena u sastavu skupštine, time da bi svaka općina dala po 4 člana. Nama kao TZ Garić Grad je najbitnije zaposliti direktora, čiju bi plaću dijelile 3 općine, odnosno mi kao Općina Berek bi dali manji dio za plaću direktora jer se ona dijeli na 3 dijela, a ne na dva sada kada smo Općina Štefanje i mi osnivači.

Predsjednik se zahvaljuje na obrazloženju te stavlja Odluku na glasovanje.

Bez rasprave jednoglasno, sa sedam (7) glasova „ZA“ (Anka Markač, Tomislav Šunjić, Zvonko Barilarić, Davor Novak, Mirjana Mikulić, Josip Marković i Marija Riđanović) daje se **Suglasnost na Sporazum o zajedničkoj suradnji na utemeljenju Turističke zajednice „Garić Grad“**

*(Suglasnost na Sporazum o zajedničkoj suradnji na utemeljenju Turističke zajednice „Garić Grad“ nalazi se u privitku ovog zapisnika i čini njegov sastavni dio)*

**AD. 14. Razno**

Predsjednik vijeća poziva vijećnike da otvore temu po ovoj točci dnevnog reda.

Vijećnici uglavnom ukazuju na standardne probleme oko rasvjete, nerazvrstanih cesta, neutvrđenih bankina i nepokošenih dijelova javne površine, graba i mostova.

Vijećnik Davor Novak iskazuje nezadovoljstvo oko rješavanja situacije između njegove kuće i kuće pok. Kovačević Marijana iz razloga što je parcela koja graniči na njegovom obrasla te je leglo gmazova što štakora i zmija.

Načelnik ga upoznaje da je situacija sa predmetnom česticom još neriješena jer ostavinska rasprava nije prošla, a trenutni vlasnici su 3 brata, odnosno radi se o privatnoj zemlji u čiju Općina Berek nema ovlasti ulaziti i krčiti od obraslog raslinja. Predlaže mu se da u dogovoru sa jednim od braće pokuša mirnim putem riješiti problem jer smatra da je to trenutno najbolje rješenje.

Predsjednik općinskog vijeća se zahvaljuje svima na dolasku, te zaključuje 13. sjednicu Općinskog vijeća u 20:45 sati

**ZAPISNIČAR: PREDSJEDNIK**

**Ivana Cindrić Jurčević, mag.oec. OPĆINSKOG VIJEĆA:**

**Tomislav Šunjić, dipl.ing.građ.**